钦定古今图书集成/理学汇编/学行典/第261卷 > 朱冲
## 钦定古今图书集成/理学汇编/学行典/第261卷 > 朱冲

按《晋书隐逸传》：“朱冲，字巨容，南安人也。少有至行，闲
静寡欲，好学而贫，常以耕艺为事。邻人失犊，认冲犊
以归。后得犊于林下，大惭，以犊还冲，冲竟不受。有牛
犯其禾稼，冲屡持刍送牛而无恨色，主愧之，乃不复为暴。咸宁四年，诏补博士，冲称疾不应。寻又诏曰：‘东
宫官属，亦宜得履蹈至行，敦悦典籍者，其以冲为太’”
子右庶子。冲每闻征书至，辄逃入深山，时人以为“梁
管之流。”冲居近外俗，羌戎奉之若君。冲亦以礼让为
训，邑里化之，路不拾遗，村无凶人，毒虫猛兽皆不为
害。卒以寿终。